دانمارک

دانمارک یادا دانمارک شاهلیقی اوروپادا بیر دؤولت دیر. دانمارکدا یئرلی ایداره ائتمه‌لر ایکی سویه‌لی سیستمه اساسلانماق­دادیر. اوست سویه‌ده کونتلوقلار و آلت سویه‌ده ایسه بلدیّه‌لر واردیر. بونونلا برابر کوپنهاگ و فردریکسبرق هم کونتلوک، هم ده عئینی زاماندا بلدیه‌دیر. اؤلکه ۱۴ کونتلوق و ۲۷۵ بلدیه‌دن عیبارت‌دیر. بونا کوپنهاگ و فردریکسبرق شهرلری ده داخیل‌دیر. اراضی دانمارک کرال‌لیغی قوزئی آوروپادا یئرلشیر. اؤلکه غربدن قوزئی دنیزی، شرقدن بالتیک دنیزی، گونئی‌دان آلمان ایله همسرحددیر. اؤلکه‌نین اساس حیصّه سی یاریم‌آدادا یئرلشیر. باشکند کوپینهاگ زلان‌دیا و آماغر آدالاریندا یئرلشیر. بۇ آدالار اؤلکه‌نین نیسبتاً بؤیوک آدالاری‌دیر (قیرینلند استثنا اوْلماقلا). بۇ آدا رسمی اوْلاراق دانمارکنین مولکودور. اؤلکه اراضیسی دوزن‌لیکلردن عبارت‌دیر. یالنیز بورنهولم آدالاری داشلی یئره مالیک‌دیر. دوزن‌لیک یئرین سببی قدیم بۇز دؤورودور. ان یۆکسک نقطه‌سی ائیئر باونخوی (۱۷۳ م) یۆکسک‌لییی‌دیر. اؤلکه ۱۷ آمتوما (ویلایت) بؤلونموش‌دور. کوپینهاگ و فردریکسبرق موستقیل اینضیباطی اراضی واحیدلری‌دیر. اراضی‌سیندن ۱۵۸ km اۇزون‌لوغو اوْلان قودئنو چایی کئچیر . اهالی دانمارکنین اهالی‌سینی ۵٬۴۱۵٬۹۷۸ نفر تشکیل ائدیر. اهالی‌نین ۹۶٪-نی دانمارکلیلار، ۲٪-نی آلمانلار، فارئرلر، سوئدلر، قالانلارینی ایسه قرنلان‌دییادا یاشایان اکسیموسلار تشکیل ائدیر. اهالی‌نین ۹۷٪ پروتستانلیغین لوتئران قروپونا داخیلدیر.. تاریخی ۱۰. یوز ایلده واحید دانمارک کرال‌لیغی یارادیلیر. ۱۳۹۷-جی ایلده کالمار اۇنییاسی باغ‌لانیر. ۱۵۳۸-جی ایلده لوتئران‌لیق اساس دین کیمی مؤحکم‌لنیر. ۱۸۴۹-جو ایلده دانمارک مشروطیت اعلان اوْلونور. ۱۹۴۰-جی ایلده ایکینجی دونیا ساواشینین گئدیشینده فاشیست آلمانیاسی طرفیندن ایشغال اوْلونور. ۱۹۴۵-جی ایل ایشغال‌دان آزاد ائدیلیر. گؤرونتولر قایناقلار